Onsdag morgen var E45 sydgående nord for Limfjordstunnelen ramt af en kø på cirka syv kilometer. Det var et uheld i tunnelen, der var årsagen og det betød at der fra 07.25 til 08.07 kun var et spor i sydgående retning til rådighed. - Det var et harmonikasammenstød med tre biler impliceret og oprydningen blev forlænget af at en kvinde, der sad i en af bilerne, klagede over nakkesmerter, fortæller vagtchef ved Nordjyllands Politi Per Vagn Nielsen. Ifølge trafikken.dk, hvor man kan se den aktuelle trafiksituation, bevæger den lange kø sig klokken 08.38 med omkring 11 kilometer i timen, og rejsende, der sad i køen kunne forvente op mod 33 minutters ekstra rejsetid. Uheldet på motorvejen betød også at mange forsøgte at køre gennem Aalborg by i håb om en kortere tur, men de var ikke alene om at have den idé, så trafikken på Limfjordsbroen fra nord mod syd var også meget tæt. På Trafikken.dk oplyses det, at man tidligst forventer at have ryddet op efter uheldet klokken 08.30. SE DEN AKTUELLE TRAFIKSITUATION PÅ TRAFIKKEN.DK. ER DU PÅ MOBIL? KLIK HER Kø på Limfjordsbroen

Opsummering:
Et uheld i Limfjordstunnelen onsdag morgen betød at kun et spor var farbart. Uheldet skabte syv kilometer kø på motorvejen. Klokken 08.07 var der igen åbnet i alle spor.